CELEX: 32020D1832
Language: et
Date: 2020-11-23 00:00:00
Title: Nõukogu otsus (EL) 2020/1832 23. november 2020, Euroopa Liidu ja Hiina Rahvavabariigi valitsuse vahelise geograafiliste tähiste alast koostööd ja nende tähiste kaitset käsitleva lepingu sõlmimise kohta

4.12.2020   
               
               
                  ET
               
               
                  Euroopa Liidu Teataja
               
               
                  LI 408/1
               
            
         NÕUKOGU OTSUS (EL) 2020/1832
         23. november 2020,
         Euroopa Liidu ja Hiina Rahvavabariigi valitsuse vahelise geograafiliste tähiste alast koostööd ja nende tähiste kaitset käsitleva lepingu sõlmimise kohta
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõike 6 teise lõigu punkti a alapunktiga v ja artikli 218 lõikega 7,
         võttes arvesse Euroopa Komisjoni ettepanekut,
         võttes arvesse Euroopa Parlamendi nõusolekut (1)
         
         ning arvestades järgmist:
         
                     (1)
                  
                  
                     Vastavalt nõukogu otsusele (EL) 2020/1111 (2) allkirjastati Euroopa Liidu ja Hiina Rahvavabariigi valitsuse vaheline geograafiliste tähiste alast koostööd ja nende tähiste kaitset käsitlev leping („leping“) 14. septembril 2020, tingimusel et see sõlmitakse hilisemal kuupäeval.
                  
               
                     (2)
                  
                  
                     Lepingu eesmärk on saavutada geograafiliste tähiste võimalikult kõrge kaitsetase ning pakkuda vahendeid, et võidelda pettuse ja geograafiliste tähiste väärkasutamise vastu.
                  
               
                     (3)
                  
                  
                     Lepingu artikliga 10 luuakse ühiskomitee, kes vastutab lepingu lisade muutmise eest.
                  
               
                     (4)
                  
                  
                     Vastavalt aluslepingu artikli 218 lõikele 7 on asjakohane, et nõukogu volitaks komisjoni kiitma liidu nimel heaks ühiskomitees lepingu I ja III–VI lisa kavandatud muudatuseds.
                  
               
                     (5)
                  
                  
                     Leping tuleks heaks kiita,
                  
               ON VASTU VÕTNUD KÄESOLEVA OTSUSE:
         
            Artikkel 1
            Euroopa Liidu ja Hiina Rahvavabariigi valitsuse vaheline geograafiliste tähiste alast koostööd ja nende tähiste kaitset käsitlev leping kiidetakse liidu nimel heaks (3).
         
         
            Artikkel 2
            
               1.   Selleks et muuta viiteid lepinguosaliste territooriumil kohaldatavale õigusele, on komisjon volitatud liidu nimel heaks kiitma lepingu I lisa muudatused.
            
            
               2.   Lepingu artikli 3 kohaldamisel on komisjon volitatud liidu nimel heaks kiitma lepingu III ja IV lisa kavandatud muudatused ning vastavad muudatused lepingu V ja VI lisas. Kui huvitatud isikud ei jõua kokkuleppele teatava geograafilise tähise kohta esitatud vastuväidete tõttu, võtab komisjon vastu seisukoha vastavalt Euroopa Parlamendi ja nõukogu määruse (EL) nr 1151/2012 (4) artikli 57 lõikes 2 sätestatud korrale.
            
         
         
            Artikkel 3
            Nõukogu eesistuja esitab liidu nimel lepingu artikli 14 lõikes 1 sätestatud teate (5).
         
         
            Artikkel 4
            Käesolev otsus jõustub selle vastuvõtmise päeval.
         
         
            Brüssel, 23. november 2020
            
               
                  Nõukogu nimel
               
               
                  eesistuja
               
               M. ROTH
            
         
         
            (1)  11. novembri 2020. aasta nõusolek (Euroopa Liidu Teatajas seni avaldamata).
         
            (2)  Nõukogu 20. juuli 2020. aasta otsus (EL) 2020/1111 Euroopa Liidu ja Hiina Rahvavabariigi valitsuse vahelise geograafiliste tähiste alast koostööd ja kaitset käsitleva lepingu Euroopa Liidu nimel allkirjastamise kohta (ELT L 244, 29.7.2020, lk 8).
         
            (3)  Vt käesoleva Euroopa Liidu Teataja lk 3.
         
            (4)  Euroopa Parlamendi ja nõukogu 21. novembri 2012. aasta määrus (EL) nr 1151/2012 põllumajandustoodete ja toidu kvaliteedikavade kohta (ELT L 343, 14.12.2012, lk 1).
         
            (5)  Nõukogu peasekretariaat avaldab lepingu jõustumise kuupäeva Euroopa Liidu Teatajas.